
M 
ientras cu tin Parlamentarionan cu ta sostene gobierno 
ta haciendo “promocion” pa gobierno pa loke ta e 
proyecto di Eagle LNG, tin un situacion na Europa cu ta algo 
cu tin cu wordo analisa pa mira si e proyecto akiu cu WEB 
Aruba NV, lo ta factibel ainda. 


Ayera na Alemania, gobierno a anuncia cu pa prome bes e 
prijs di coriente a subi riba 500 euro pa un ‘megawattuur,” 
caminda den ultimo aña, e prijs di energia a aumenta y bira 
seis bes mas caro. Na Hulanda e prijs ta un tiki mas abou ya cu 
for di luna di juli, e prijs pa megawattuur ta para na 283 euro 
pero ta ser mustra cu den henter Europa coriente a bira mas 
caro pa motibo di e prijs halto di gas natural. 


Autoridadnan ta kere cu ainda e prijs lo sigui subi di tanto 
gas como coriente mirando e situacion cu tin actualmente na 
Europa ora cu invierno presenta su mes den e zona aki. 


Ayera gobierno Aleman a firma un acuerdo nobo cu varios 
compania di energia pa importacion di gas likido uzando e dos 
companianan di Brunsbüttel en Wilhelmshaven. 


Pa fin di aña ta spera cu e dos companianan aki ta operacional 
y por brinda gas likido aki pa di e firma aki, Alemania y otro 
paisnan Europeo depende menos di gas Ruso mientras cu 
autoridadnan Aleman tambe ta den deliberacion cu Qatar pa 
entrega di gas lng. 


Prijs di gas cu aumento barbaro na Europa 
Situacion ta compromete 
Eagle LNG formalmente 


Gas natural a bolbe aumenta ayera na Hulanda cu 6.8% 
y ta anticipa cu prijs di gas lo sigui subi den proximo 
siman- y lunanan entre otro pa varios situacion cu tin na 
Europa tanto pa loke ta e conflicto arma entre Rusia y 
Ukraina pero tambe cu e situacion di tempo cu henter e 
continente ta pasando aden. 


Pues ora cu analisa e situacion di gas na Eruopa, ta lanta 
e pregunta grandi si ainda WEB Aruba NV lo wordo 
beneficia cu e contracto secreto cu a wordo firma na luna 
di november ultimo cu e compania di Eagle LNG. 


Rond mundo na e momentonan aki, e prijs di gas ta sigui 
subi y den algun pais e ta subiendo mas lihe cu prijs di 
gasolin y ta algo cu na e momentonan aki, no ta cumbini 
WEB Aruba NV. 


Te ainda mientras cu ta bay cumpli un aña di e hecho cu a 
firma un letter of intend cu Eagle LNG, no tin algo concreto 
cu a tuma luga cu solamente algun anochi di informacion 
cu a wordo organisa den diferente bario pariba di brug. 


No tin ningun acuerdo ainda pa loke ta e tereno cu Eagle 
LNG tin cu haya como erfpacht den e refineria na San 
Nicolas mientras cu tampoco a paga algo caba pa e tereno 
aki, loke den caso di CITGO antes, a paga varios miyon pa 
e erfpacht aki. 

A 
yera den oranan laat di atardi 
Parlamentario di partido MAS a sali 
for di Landsrecherche, mientras cu pafo 
ya caba tabatin hopi speculacion cu e lo 
bay wordo deteni. Esaki sin embargo 
no tabata e caso y el a sali bisando “mi 
consenshi ta tranquil.” 


E Parlamentario a yega e oficina di 
Landsrecherche den su mesun auto y 
durante henter dia su abogado tabata 
presente pa, manera el a bisa, asisti 
su persona den e parti huridico. Pafo 
el a bisa cu tur cos tin di haber cu e 
procedura cu tin andando unda cu 
Landsrecherche a interoga director di 
DIP Haime Croes. 


E interogacion di e funcionario tabata 
relaciona cu e procedura sigui den 
otorgamento di tereno di huur. Como 
cu den un periodo Lopez Tromp tabata 
Minister encarga cu Infrastructura, a 
pidie duna un aclaracion riba loke Croes 


Parlamentario Lopez Tromp na 
Landsrecherche pa mas cu 8 ora 


a declara. Esaki el a haci, momento cu e tabata na Hulanda, 
por medio di un audio na Hulandes. 


Funcionarionan di Landsrecherche mester a pone su splicacion 
riba papel. Awe e mester a presenta na Landsrecherche pa 
repasa tur loke el a bisa y cu si e tabata poni riba papel 
manera cu el a bisa den e audio. 


Esaki a tuma tempo pa motibo cu e mester a tuma tempo pa 
repasa cada frase bisa den e auto y si e ta poni mescos riba 
papel. Esaki ta loke cu a tuma hopi tempo. Si a skirbi algo 
robes, mester a cambie pa despues e bolbe repas’e pa mira 
si e ta bon. Marisol Lopez Tromp no kier a bisa si e tabata 
eynan como sospechoso of testigo. A bisa cu e ta trankil y 
su consenshi tambe y ta laga tur cos pa bisa na final di e 
investigacion. 


DIP Den pasado a interoga e director di DIP despues cu 
autoridadnan a ricibi notificacion di cosnan no corecto cu a 
tuma luga den otorgamento di terenonan di huur. A papia 
e tempo ey cu a kita tereno di hende pa duna otro hende. 
Drs. Marisol Lopez Tromp tabata Minister di Infrastructura 

A 
we ta prome dia di scol pa loke ta e aña escolar 2022- 
2023 caminda en realidad no ta tur scol ta liber pa inicia 
e periodo nobo aki, ya cu tin asuntonan cu no a wordo regla 
ainda pa sigura e alumnonan, un inicio alentado y positivo. 


Pa cuminsa riba un asunto serio den educacion di nos pais, 
tin e hecho cu studiantenan di Aruba ta hayando nan mes 
aden na Hulanda, caminda 40 di nan, ainda no a haya un 
camber di studiante segun Prome Minister Wever Croes a 
mustra recientemente. 


Un grupo grandi cu lo keda riba caya ainda ya cu gobierno 
lo paga pa aloca nan den un tipo di hotel te ora cu nan haya 
camber pero e duda ta keda existi si esaki lo por ta posibel 
si unabes e aña escolar inicia na Hulanda y tur camber ta 
ocupa. 


No ta cuestion cu scol a cera awo y tin studiantenan cu 
lo entrega nan camber pa motibo cu nan a caba cu nan 
estudio pero ta na inicio di un aña nobo caminda ya caba 
autoridadnan Hulandes a mustra cu e demanda pa camber, 
ta mas grandi cu cambernan disponibel. 


Aki na Aruba tin diferente situacion cu gobierno no a logra 
di regla of aclaria ainda, entre otro un grupo di docente 
di Papiamento, cu ainda no sa si nan tin trabou pa motibo 
cu nan no a ser acomoda ainda y caminda placa tambe ta 
hungando un rol den e proceso aki. 


Te cu ayera ainda Minister di Enseñansa, Endy Croes no a 
informa riba e casonan aki y tampoco a duna indicacion cu 
gobierno a logra di haya cupo pa e maestronan aki mientras 
cu di otro banda, tin scolnan cu tin scarcedad di maestronan 
pa inicia e aña escolar nobo. 


Tin algun scol cu pa algun dia a informa caba cu lo no habri 
porta di e scol riba e fecha stipula di awe pero kisas esaki lo 
por otro siman y tin tambe cu a anuncia cu nan lo inicia te cu 
dia prome di September proximo. 


Sindicato di Maestronan, esta SIMAR no ta riba bon pia cu 
gobierno, caminda ta sigui tin desacuerdo riba e asunto di 
7.6% cu nan kier pa fin di e luna aki bek riba nan salario pero 
cu gobierno ta bisa cu e no por haci nada mas por lo pronto. 


Luna pasa gobierno a paga parti di e 12.6% cu el a retene 


Di maestronan pa werkster- y studiantenan 
aña escolar nobo repleto di reto 


den decision unilateral di salario di trahadonan publico cu 
tabata di 5% contra conseho di CAft y di RMR mientras cu 
awor tin cu spera ki medida RMR lo tuma pa medio di un 
aanwijzing aki dos siman. 


Te ainda e asunto di “werksternan” no ta soluciona 
caminda entre otro durante di vacacion escolar, SKOA 
a reuni cu e grupo aki caminda a informa tur cu ainda e 
asunto di nan salario no ta regla, loke ta lanta e pregunta 
ta kende lo atende cu limpiesa di e scolnan. 


Ta u asunto cu tin mas c’un aña den discusion caba pero 
cu ainda dos gobierno di MEP no por atende y soluciona 
esaki y mirando tur e cambionan cu CAft ta exigi ainda pa 
presupuesto 2022, tin duda grandi si gobierno lo pone 
placa disponibel pa cubri e gasto di e werksternan. 


Un otro problema na varios scolnan rond Aruba, ta e parti 
di mantencion cu a bay hopi atras, mescos cu cantidad 
di otro edificionban di gobierno ya cu pa sigur e ultimo 
cuater añanan, practicamente no a mantene ni drecha 
ningun edificio di gobierno y por lo pronto lo no haci esaki 
tampoco. 


Reparacionnan haci na algun scol a wordo haci pa e propio 
maestronan cu den nan ora liber a bin atende cu nan scol 
y haci loke ta wordo yama na Hulandes, ‘opknap beurt’ ya 
cu di otro forma esaki lo no a tuma luga. 


Fuera di e problemanan aki, ta awor cu scolnan inicia 
awe y den dianan dilanti, por midi e impacto social cu e 
situacion financiero cu tin den comunidad caminda lo tin 
studiantenan cu lo yega scol cu stoma bashi, otronan cu 
uniform bieu ya cu no tin placa pa cumpra cuminda of 
uniform nobo. 


Por anticipa cu awe tambe hopi mucha- y hobennan 
studiante lo no presenta na scol awe y hasta kisas pa 
proximo dianan mirando problemanan social y financiero 
grandi cu tin den comunidad na e momentonan aki. 


Otro problema ta e asunto di transporte pa scol, ya cu 
varios mayor lo no tin gasolin pa hiba yiunan scol y si nan 
no haya ayudo di otro mayornan, nan yiu lo keda cas ya cu 
no tin manera di haci. 

M 
inister di Turismo y Salud Publico sr. Dangui 
Oduber ta informa pueblo riba e proyecto 
di digitalisacion y ora ta pidi pa permisonan. Ya 
caba pa algun tempo trabounan ta andando den 
e proyecto di digitalisacion y automatisacion 
cu lo bay mehora e servicio y eficiencia di tur 
e permisonan cu ministerio di Turismo y Salud 
Publico ta procesa. 


E proyecto aki ta den cuadro di eliminacion di e 
conocido “red tape” y burocracia cu ta existi pa 
asina brinda un miho servicio na e clientenan di 
Gobierno. 


Minister Oduber ta duna di conoce cu actualmente 
ta dura hopi pa haya un permiso pa motibo 
cu e peticion sea ta incompleto of falta algun 
informacion, e comerciante mester bay fisicamente 
na e departamento concerni. 


Tambe e burocracia ta wordo haci na un manera 
manual y esaki tambe ta trece un tardansa 
innecesario den e proceso pa haya un permiso. 
Otro cos ta cu henter e proceso aki ta uno cu ta 
wordo ehecuta entre e departamentonan Dienst 
Warenkeuring en Higiëne y Cuerpo Policial, cu ta 
cay bou di 2 diferente ministerio, esta di Salud 
Publico y Husticia. 


E mandatario a señala cu prome cu otorga permiso 
ta hopi control mester tuma lugar. E permisonan 
aki ta di entre otro: Hotel, Servicio All-inclusive, 
Koffiehuis, Societeit, Slijterij, Bierhuis, Logement/ 
Air BnB, Restaurant y Ice cream parlor. Den esaki 
ya caba desde algun tempo a identifica cu tin 
espacio pa adapta, cambia y mehora e proceso aki. 


Pa logra esaki ta bay haci uzo di innovacion y 
tecnologia pa bay den digitalisacion y automatisa 
henter e proceso. E lo bira asina cu na momento 
cu un persona of un compania haci un peticion y 
te na e momento cu e permiso wordo otorga lo 
keda digitalisa. 


Minister Dangui Oduber ta caba cu “red 
Minister Dangui Oduber ta caba cu “red 
tape” den proceso di peticion di permiso 
tape” den proceso di peticion di permiso 


Despues cu a anuncia e proyecto aki na pueblo di Aruba 
na comienso di juni di e aña aki, mesora a cuminsa cu 
e proceso di destaho publico pa asina wak ta cua ta e 
compania cu ta gana e destaho pa haci e trabou aki. Awor 
e proceso di destaho a termina y esun cu ta bay haci e 
proyecto di e proceso di digitalisacion y automatisacion 
ta conoci. 


Locual ta sigui awor ta cu e compania cu a gana e destaho 
ta bay cuminsa haci e trabounan. Minister Oduber a 
menciona cu segun por a compronde e trabounan aki 
lo tin un duracion di 3 luna. Si tur cos cana segun e plan 
pa comienso di luna di December lo lansa e proyecto aki 
caminda lo bay elimina e “Red Tape” y burocracia den 
henter e proceso ora di haci peticion pa un permiso. 


Minister Oduber ta convenci cu na momento cu e 
proyecto aki keda cla, e trabounan lo bay na un manera 
mas eficiente caminda ta bay brinda un miho servicio na e 
clientenan di Gobierno. T 


ur hende lo bay sinti y nota e cambio grandi aki por medio 
di innovacion y tecnologia cu e proyecto aki lo trece cune. 
Esaki sigur ta un stap den e rumbo cu henter Gobierno ta 
bayendo, haciendo uzo di innovacion y tecnologia pa sigui 
innova e servicionan di Gobierno. 

B 
ou proyecto Surfside Science un team di profesional y 
studiante local lo test y desaroya metodo pa monitor 
medio ambiente di nos costa pa un aña largo na Surfside 
Bay. E instrumentonan lo midi calidad di aire y awa di lama, 
dinamica di costa y vegetacion bou awa. 


RESEMBID ta un programa cu ta sostene desaroyo humano 
sostenibel di paisnan y teritorio Europeo den Caribe (OCTs), 
di cual Aruba ta parti. RESEMBID ta financia door di Union 
Europeo y su partner di implementacion ta Expertise France. E 
ultimo ta un agencia di colaboracion pa desaroyo di Gobierno 
Frances. 


Surfside Science kier contribui na resiliencia di Aruba su 
ecosistema marino y di costa contra e impactonan di cambio 
di clima. Aruba, mescos cu hopi otro isla chikito den desaroyo, 
no tin dato di referencia, ni midimento continuo di diferente 
indicator ambiental. Na fin di e proyecto, Surfside Science ta 
spera di tin 10 sensor instala na Surfside Bay. E data colecta 
lo bay di biaha riba e website science.brenchies.com pa uzo 
publico y por beneficia specialmente personanan local cu 
ta activo den area academico, fundacionnan, studiante y 
profesional. 


E team diverso di hoben profesional y studiante local cu ta 
trahando hunto riba e proyecto aki ta: Christie Mettes cu 
tin maestria den ciencia di medio ambiente ta e directora 
di e proyecto; Anthony Sevold cu a studia sciencia di medio 
ambiente, matematica y fysica y ta traha den microbiologia, ta 
dirigi e investigation scientifico; Suyin Ridderstaat cu a studia 
comunicacion, mercadeo y ilustracion ta e coordinadora di 
media; Raydeline Wever cu ta un studiante di SISSTEM na 
Universidad di Aruba. Hunto nan lo studia cambio di nos 
costa cu imagen di satelite Manuel Rojas cu ta un studiante 
di Technische Universiteit Eindhoven di ingenieria electrico 
ta trahando riba calidad di awa; Alexandra Ulacio cu ta un 
studiante di SISSTEM na Universidad di Aruba; Sean Brokke 
cu ta un studiante di ICT na Fontys ta trahando riba calidad di 
aire; Ian Canninga cu ta un studiante di Ciencia y Tecnologia 
na EPI; Jeremy Granadillo cu a studia Media y Tecnologia na 


Ta haci esaki cu cooperacion di RESEMBID 
Surfside Science cu team local di hoben ta 
haci estudio di costa y vegetacion marino 


Rotterdam y ta trahando riba e ‘interface’ digital cu lo 
ricibi y analysa dato; Amaryllis Lee cu ta un studiante di 
Hogeschool Utrecht di Inteligencia Artificial; Tatiana Becker 
cu a studia ingeniería, medio ambiental y ecología marino 
lo compara e metodonan desaroya durante e proyecto cu 
metodonan standarisa y scientifico. ScubbleBubbles cu ta 
un grupo di hoben cu ta ‘dive’ lo yuda verifica e imagenan 
di satelite. Cornerstone Economics lo explora opcionnan 
financiero pa sigui sostene e trabaonan menciona. 


E proyecto a ricibi apoyo di DEACI y DNM pa por aplica pa 
e fondo y ta colaborando cu Universidad di Aruba y DNM 
den e desaroyo di e proyecto. 


Riba e website science.brenchies.com por mira caba algun 
sensor prototipo cu a wordo desaroya anteriormente cu 
sosten financiero di UNESCO y aki tambe comunidad 
por spera mas informacion di proyecto Surfside Science 
pareu cu e sigui avansa. Tambe por sigui riba instagram 
brenchies of email science@brenchies.com pa participa 
of haci pregunta. Brenchie’s lab ta un makerspace di 
Metabolic Foundation. Pa mas informacion di fondo di 
Union Europeo RESEMBID bishita www.resembid.org 


Riba e foto por mira Tatiana Becker (banda robez) y Tony 
Sevold analisando e area unda lo haci estudio. 

D 
os siman pasa Utilities, ELMAR, WEB y Minister 
Glenbert Croes a reuni cu sindicatonan riba nan 
preocupacion relaciona cu e aumento di awa y coriente. 
Durante dicho reunion manera Minister Glenbert Croes 
mes a expresa, Sindicatonan a bin cu un bon proposicion. 
Sindicatonan a haci e cuestionamento di pakico pa e 
grupo di menos entrada, ta haya un aumento ta mas 
halto. 


E mandatario na mes momento a gradici WEB 
enormemente cu a para habri pa e recomendacionnan 
di Sindicato. A keda palabra cu lo bolbe bek na mesa 
despues di dos siman. E dia ey tabata awe. Durante 
e reunion WEB a bin bek cu e proposicion, aproba pa 
Gobierno di Aruba, pa honra peticion di e sindicatonan: 
ta bolbe reduci e aumento di tarifa di awa y coriente 
entrante 1e di September igual pa tur. 


Si mira e grafico adhunto, si antes e aumento tabata 38%, 


D 
urante su rueda di prensa di diamars ultimo unda cu 
Minister Glenbert Croes tabata presente, el a anuncia 
reduccion di e aumento di awa y coriente, na mes momento e 
titular di energia a expresa di lo ta proximamente reuniendo 
cu Gobierno Mericano riba tereno di Energia pero muy en 
especial cu OFAC, Office of Foreign Assets Control. 


E motibo di e reunion ta pa Aruba por haya e licencia pa por 
cumpra HFO for di Venezuela pa un periodo di 2 aña y mey 
te ora cu e proyecto di EAGLE LNG ta cla pa por cuminsa 
suministra gas natural na WEB. 


E meta di e peticion aki ta pa mientras tanto cu tin tanto 
incertidumbre riba loke ta e prijs di crudo pa motibo di 
diferente factor pa toch por cumpra HFO for di Venezuela na 


Minister Glenbert Croes a anuncia 
Minister Glenbert Croes a anuncia 
Ta baha tarifa awa cu 26% 
Ta baha tarifa awa cu 26% 


dia 
dia prome di september 
prome di september 


Minister Glenbert Croes a anuncia 
Lo reuni cu Gobierno di Merca pa 
logra por uza HFO di Venezuela 


un tarifa preferencial cu lo ser transmiti den un reduccion 
substancial di tarifa di awa y coriente pa nos pueblo. 


Tin islanan den Caribe ta cumprando HFO di origen 
Venezolano hopi mas barata cu locual ta paga awo. Pues 
lo haci e peticion aki den interes di e pueblo di Aruba, di 
Aruba su economia, y den interes pa baha prijs di awa y 
coriente, pa permiti pa cumpra HFO di origen Venezolano 
y asina baha prijs di awa y coriente. 


Minister Croes a conclui expresando cu e tin speransa 
cu esfuersonan den e tereno aki ta bay contribui na e 
totalidad, pa yuda yega na e momento pa baha prjis di awa 
y coriente pa henter comunidad di Aruba. 


entrante 1 di september e lo reduci esaki te na 26%, 
igual pa tur categoria di tarifa. E mandatario a aprecia 
e participacion y recomendacion di sindicatonan y ta 
gradici WEB pa nan disponibilidad sigui traha hunto 
pa bienestar di nos pueblo. 

M 
inister di Turismo Sr. Dangui Oduber ta informa pueblo 
di Aruba cu a ricibi noticia for di Aruba Airport Authority 
(AAA) cu e aerolinea Mericano JetBlue Airways a anuncia cu 
entrante 4 di januari 2023 no lo tin vuelo directo mas entre 
Aruba y Fort Lauderdale como tampoco entre Aruba y Newark. 


E aerolinea a haci un anuncio caminda cu nan a indica cu lo stop 
por lo menos 37 ruta cu destinacion pa Caribe pa aña 2023. 
Entre e rutanan aki, Newark y Ft Lauderdale pa Aruba tambe ta 
menciona. 


Ta importante pa enfatisa cu e decision aki no ta un refleho di e 
mercado Mericano di turismo pa cu Aruba. Al contrario JetBlue 
tabata tin un crecemento di 3% den aña 2022 compara cu aña 
2019, no obstante dificultad nan di e pandemia. 


Durante e ultimo lunanan JetBlue a haya nan mes cu hopi 
contratiempo operacional. Segun e aerolinea, e decision aki a 
wordo tuma pa asina nan por brinda un miho servicio y calidad 
na tur pasahero cu e capacidad operacional cu nan tin na e 
momentonan aki. 


Pero tambe mester bisa cu na mes momento JetBlue a anuncia 
cu nan lo aumenta e vuelonan entre Aruba cu New York y tambe 
vuelonan entre Aruba cu Boston, pues esaki ta crea un balans 
den e “capacity gap”. E asientonan di vuelo cu Aruba ta perde 


JetBlue a laga ruta di Fort 
Lauderdale y Newark cay 


di e dos destinacionnan cu ta Ft Lauderdale y Neward, ta 
wordo yena door di vuelonan cu lo aumenta desde New 
York y Boston. Actualmente tin 25 vuelo entre Aruba cu 
New York y 15 vuelo entre Aruba cu Boston pa siman. 


Minister Dangui Oduber di su banda ta sigura pueblo di 
Aruba cu e team di Aruba cu ta encarga pa habri rutanan 
nobo lo sigui traha ariba esaki pa nos por avansa hunto 
como pais y yega bek na recuperacion completo di nos 
turismo. 


9 


Diaranson 17 di August 2022 


LOCAL 


T 
a un hecho confirma awor pa Prome Minister Evelyn 
Wever Croes, cu ex Miniter Plenipotenciario, Guilfred 
Besaril, simplemente no a funciona manera cu a spera di dje 
na Hulanda, lagando asuntonan serio sin atende, para un 
banda cu tur consecuencia cu esaki ta trece cun’e. 


Dia 10 di Juni di e aña aki, Guilfred Besaril a anuncia su retiro 
como Minister Plenipotenciario na Den Haag pero si analisa 
declaracion di Prome Minister Evelyn Wever Croes den fin di 
siman, e ta confirma cu funcionamento di Besaril no tabata 
riba e nivel cu su gobierno a spera di dje. Entre otro Prome 
Minister a atende e problema serio cu tin na Hulanda na e 
momentonan aki, caminda studiantenan procedente for di 
exterior, no ta haya camber pa asina nan por sigui cu nan 
estudio. 


Prome Minister a mustra cu for di Aruba tin un grupo di 40 
studiante cu a bay Hulanda sin cu nan tabatin un camber 
oficial reserva pero nan a haya caminda pa hospeda entrante 
prome di september venidero. 


Pues un grupo basta grandi sin duda cu awor lo tin cu bay 
keda den un hotel te ora cu nan haya un camber adecuado 
pa nan por bay biba riba nan mes pero pa cual tin hopi duda 
cu lo logra esaki ainda na tempo. 


E expresionnan di Evelyn Wever Croes ta confirma loke a bin 
ta un hecho caba, esta cu e trabou haci pa ex minister Guilfred 
Besaril, ta laga hopi di desea ya cu e tipo di asuntonan aki, 
ta cosnan cu mester a wordo regla for di 2021 y no awor cu 
e studiantenan ta biahando pa Hulanda. 


Ta mas cu claro cu tin 40 di nan cu no por haya camber, ta 
logico y ta muestra di un incapacidad di tanto e ex Minister 
como di su gobierno tambe, di e Minister di Enseñansa 
kende mester ta miho na altura di e tipo di asuntonan aki 


Prome Minister ta confirma mal trabou 
pa ex minister Besaril na Hulanda 


pero no awor trata di busca un solucion pa un asunto cu na 
e momentonan aki, no tin solucion a corto plaso. 


“Arubahuis hunto cu e Ministerio di Minister di 
Enseñansa Endy Croes ,lo bay enfoca pa prepara e 
studiantenan miho pa otro aña. 


Tin algun ciudad na Hulanda cu por cuminsa aplica pa un 
vivienda hopi adelanta,” ta parti di e declaracion di Evelyn 
Wever Croes, aki puntando dede tanto riba Besaril pero 
tambe Arubahuis y Minister di Enseñansa actual. 


No ta awe diripiente a bira conoci cu tin algun ciudad na 
Hulanda cu por cuminsa aplica pa un vivienda adelante pero 
ta algun decada caba e ta asina pero esaki ta otro prueba 
concreto di e falta di eficiencia di e aparato gubernamental 
cu Prome Minister ta responsabel pa esaki. 


Prome Minister a mustra cu ta reorganisando Arubahuis, 
confirmando un biaha mas cu ex Minister Plenipotenciario 
Besaril, no a haci algo drechi, no a pone e institucion aki 
funciona manera mester tabata e caso y pa colmo ta mesun 
Prome Minister Wever Croes kende awe ta mustra con 
Besaril a faya, ta esun cu a bolbe nombra su persona den e 
funcion aki despues di eleccion di 2021. 


“Manera cu a anuncia algun tempo pasa, ta reorganisando 
Arubahuis y den esaki kier cambia e rol cu Arubahuis tin 
aworaki pa cumpli cu e necesidadnan cu pueblo di Aruba 
tin, entre otro, cu tin miho transicion ora cu yiunan di 
tera bay studia,” un declaracion di un Prome Minister cu 
ta mustra con serio e falta di vision di un gobierno por ta, 
caminda awor na 2022 ta realisando cu cosnan mester 
cambia, cu cosnan por otro pero cu tin cu laga politica un 
banda y sirbi pueblo manera mester ta, sigur studiantenan. 

A 
yera fraccion di AVP den parlamento di Aruba a entrega 
un peticion pa un reunion publico encuanto e aumento 
drastico di costo di bida y e deterioro di e poder di compra di 
ciudadanonan. Den e sesionan di reunion di cada siman cu 
partido AVP ta organisando den diferente bario, a bira bisto e 
pobresa creciente den e hogarnan. 


Fraccion di AVP ta preocupa pa e falta di prioridad y vision di 
Gabinete Wever-Croes II pa brinda un alivio na e sufrimento 
den comunidad. “Nos famianana ta haya nan mes mas y 
mas confronta cu pobresa creciente y alarmante. Esaki ta 
confirma tambe pa e cifranan emiti pa CBS, lider di fraccion 
Mike Eman a bisa. 


A splica cu costo di bida y gastonan pa existencia di un famia 
a conoce un aumento dramatico desde 2017. Medidanan 
cu Gabinete Wever-Croes a implementa durante e ultimo 
añanan a impacta e cifra di inflacion severamente. Na 2017 
ainda inflacion tabata -0.6%. Despues di 2017 inflacion a 
keda subi so y tur prognostico ta mustra cu e aña aki inflacion 
ta sigui un rumbo devastador. Mientras tanto cifranan di 
CBS di 2022 compara cu December 2017 ta mustra cu e 
bestaansminimum pa un persona pa luna a aumenta cu 
practicamente 400 florin desde 2017. 


E bestaansminimum pa 4 persona, 2 adulto y 2 mucha a 
aumenta na 2022 cu practicamente 700 florin pa luna desde 
2017. Esaki no ta inclui ni e impacto cu introduccion di BTW 
lo tin pa Aruba, aumento di awa y electricidad, aumento di 
prijs di medicamento y mas otro medidanan cu Gabinete 
Wever-Croes ta preparando. 


Líder di fraccion di AVP mr. Mike Eman a subraya cu e 
desesperacion y depresion den nos comunidad ta efecto 
di e maneho deficiente di Gabinete Wever-Croes cu awe ta 
percura cu e costo di bida di ciudadanonan a aumento asina 
drastico. Na momento cu Gabinete Wever- Croes a asumi 
responsabilidad gubernamental un di su prome decision 
tabata pa redobla BBO, cu awe ta causando un efecto 
devastador pa nos ciudadanonan. 


Lider di fraccion di AVP mr. Mike Eman enfatisa cu 
mundialmente Gobiernonan ta proveyendo alivio den forma 
di reduccion ariba impuesto manera invoerrechten y accijzen 
acompaña pa un ahustacion pa esnan di menos recurso pa 
asina nan por supera momentonan dificil. Neglishando e 
dolor di nos ciudadanonan e Gabinete Wever- Croes aki a 
escoge pa impone mas medida riba nos comunidad cu ta 
den sufrimento caba y a impone un aumento di costo di 


Fraccion AVP ta pidi reunion 
Fraccion AVP ta pidi reunion 


urgente riba costo di bida 
urgente riba costo di bida 


awa cu 35%, un aumento di prijs di electricidad cu 27% 
y ta bay impone un BTW di 16- 18% . Cu introduccion 
di e medidanan aki Gabinete Wever-Croes ta strangula 
nos economia cu consecuencia devastador pa nos 
ciudadanonan directamente pero tambe pa comercio na 
Aruba cu ta depende ariba consumo domestico. 


Líder di fraccion di AVP mr. Mike Eman a indica cu Banco 
central ta indica cu e poder di compra di nos ciudadanonan 
ta determinante pa e forsa di nos economía 

EXECUTORIALE VERKOOP 


Ten overstaan van notaris mr Chamila Agnella Tromp of 
haar waarnemer zal op VRIJDAG 16 SEPTEMBER 2022 
om 10:00 uur 's-morgens bij de Kamer van 
Koophandel (Auditorium) aan de L.G. Smith Boulevard 
10, Oranjestad, Aruba, in één zitting bij opbod en afslag in 
het openbaar worden verkocht, ex artikel 3:268 van het 
Burgerlijk Wetboek van Aruba: 


1. 
BALASHI 75-A 
diverse opstallen van kantoorruimten / werkplaatsen 
staande op: 
- een perceel domeingrond groot 2.170 m2, kadastraal 
bekend als Eerste Afdeling Sectie U nummer 14; 
- een perceel domeingrond groot 2.264 m2, kadastraal 
bekend als Eerste Afdeling Sectie U nummer 40; 
- een perceel domeingrond groot 574 m2, kadastraal 
bekend als Eerste Afdeling Sectie U nummer 39. 
richtprijs: Afl. 502.150,-- 


2. POS CHIKITO 53-M 


een woonhuis staande op het recht van erfpacht tot 13 juli 
2060 op een perceel domeingrond groot 622 m2 gelegen 
te Pos Chikito in Aruba, kadastraal bekend als Derde 
Afdeling Sectie G nummer 1756, als mede op een perceel 
eigendomsgrond groot 427 m2 gelegen aan de J.G. 
Emanstraat in Aruba, kadastraal bekend als Eerste Afdeling 
Sectie A nummer 153. 
richtprijs: Afl. 261.000,-- 
- Een onherroepelijk en onvoorwaardelijk onderhands bod kan worden 
uitgebracht tot en met uiterlijk donderdag 1 september 2022 ten kantore 
van NewLeaf Notary of via email auction@newleafaruba.com. Het 
biedingsformulier is zowel op het kantoor van NewLeaf Notary alsmede op 
de website www.newleafaruba.com verkrijgbaar. 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 



EXECUTORIALE VERKOOP 


Ten overstaan van notaris mr Chamila Agnella Tromp of 
haar waarnemer zal op DONDERDAG 25 AUGUSTUS 
2022 om 10:00 uur 's-morgens bij de Kamer van 
Koophandel (Auditorium) aan de L.G. Smith Boulevard 
10, Oranjestad, Aruba, in één zitting bij opbod en afslag in 
het openbaar worden verkocht, ex artikel 3:268 van het 
Burgerlijk Wetboek van Aruba: 


1. 
DE LA SALLESTRAAT 7 
een woonhuis staande op een perceel eigendomsgrond 
groot 520 m2 gelegen aan De La Sallestraat in Aruba, 
kadastraal bekend als Eerste Afdeling Sectie E 
nummer 534. 
richtprijs: Afl. 450.000,-- 


2. J.G. EMANSTRAAT 90 


een 
winkelpand 
staande 
op 
een 
perceel 


eigendomsgrond groot 208 m2 gelegen aan de J.G. 
Emanstraat in Aruba, kadastraal bekend als Eerste 
Afdeling Sectie A nummer 152, als mede op een 
perceel eigendomsgrond groot 427 m2 gelegen aan de 
J.G. Emanstraat in Aruba, kadastraal bekend als 
Eerste Afdeling Sectie A nummer 153. 
richtprijs: Afl. 375.000,-- 
- Een onherroepelijk en onvoorwaardelijk onderhands bod kan worden 
uitgebracht tot en met uiterlijk woensdag 10 augustus 2022 ten kantore 
van NewLeaf Notary of via email auction@newleafaruba.com. Het 
biedingsformulier is zowel op het kantoor van NewLeaf Notary alsmede op 
de website www.newleafaruba.com verkrijgbaar. 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 

Y 
a tin un tempo cu hopi 
informacion a sali den prensa 
y e medionan social, cuanto 
impacto positivo e proyecto di 
Eagle LNG y gas natural lo tin pa e 
pueblo di Aruba. Principalmente 
e uso di gas natural lo stabilisa 
e prijs di awa y coriente pa 
nos pais, pero tambe lo tin 
beneficionan enorme den parti 
di contaminacion compara cu e 
uzo di HFO na WEB. Pa nos por 
compronde e balor agrega di gas 
natural nos mester compronde 
bon prome kico HFO ta realmente. 


Kico HFO ta realmente? 


Heavy Fuel Oil ta un categoria di 
fuel oil cu ta basta diki manera 
e azeta cu ta wordo uza den 
asfalt. HFO tambe ta wordo yama 
bunker fuel of residual fuel. HFO 
ta e resultado di loke ta resta di 
destilacion y e cracking process 
di petroleo. Pa e motibo aki, 
HFO ta contamina cu diferente 
componentenan manera Sulfer, 
Nitrogeno 
y 
Aromaticonan, 
hacienda HFO un fuel cu ta 
contamina hopi mas cu cualkier 
otro fuel oil. HFO ta e residuo 
di procesonan di petroleo y ta 
refleha y contamina tambe como 
tal. E ta e contaminador mas 
grandi den tur e azetanan! 


Unda 
HFO 
ta 
wordo 
usa 
principalmente? 


HFO ta wordo hopi uza como 
fuel pa barconan aunke esaki 
a bin ta cambia rapidamente 
ultimamente, ya cu tur barconan 


nobo 
cu 
ta 
wordo 
traha 
actualmente lo bay uza motornan 
cu ta bay traha riba gas natural! 
Lo stop di usa HFO pasobra e 
ta contamina medio ambiente 
drasticamente y ta un riesgo 
grandi si e cay den lama pa via di 
un accidente. 


Mundo henter ta eliminando 
HFO pa bay over na Gas Natural 


Fabricanan, barconan, makinaria 
y otro tipo di industrianan ta 
decontinuando HFO y ta bayendo 
over pa Gas natural globalmente. 
Pakico? Pasobra e ta hopi mas 
economico, stabil, y hopi mas 
limpi pa medio ambiente. 


Con hopi mas limpi Gas Natural 
ta cu HFO? 


Ora WEB lo ta uzando 100% gas 


Parlamentario Marco Berlis (MEP): 
E uso di gas natural na web lo tin un 
impacto positivo pa nos medio ambiente 


natural enbes di HFO como fuel, WEB 
lo ta reduciendo emisionnan cu: 
30% reduccion den CO2 emissions, 
75% reduccion den NOx emissions, 
99% reduccion den SOx emissions, 
90% 
reduccion 
den 
Particulate 
emissions – cu ta conoci pa ta esun 
di mas impactante pa calidad di 
bida y cu ta directamente asocia cu 
enfermedadnan respiratorio. Pa pone 
simpel pa tur hende compronde, 
gas natural ta elimina e mayoria 
di emisionnan local y ta provee e 
caminda pa cero carbon emissions 
atraves di avancenan den tecnologia. 
Aruba merece un medio ambiente 
limpi! Gas natural lo duna nos esey. 


Si pueblo desea mas informacion di 
e articulo aki, contact mi na tel: 528- 
4639 of email mi na: marco.berlis@ 
parlamento.aw / Bo parlamentario y 
sirbidor di pueblo na bo ordo semper! 

D 
rentando e comienso di aña escolar 2022 - 2023, Prome 
Minster Evelyn Wever - Croes ta desea tur docente exito den 
e aña escolar nobo. Alabes ta desea tur aluumno y studiante tur 
cos bon y exito e aña escolar aki. 


‘Indudablemente lo tin reto, pero laga nos keda enfoca riba e 
meta cual ta pa tin un aña escolar exitoso. Cu mas alumno y 
studiante ta pasa nan aña, ta gradua y asina prepara nan mes 
pa nan futuro.’ 


Por ultimo, Prome Minister ta manda palabra di agradecimento 
tambe na tur e maestronan y docentenan cu a traha hopi duro 
e ultimo dianan aki pa prepara nan klasnan y scolnan. Alabes 
ta desea mayornan hopi pasenshi durante e aña escolar y cu 
nos alumnonan y studiantenan mustra nos mas motibo pa ta 
orguyoso di nan. ‘Hopi exito, keda positivo y indudablemente bo 
lo tin un aña escolar sumamente exitoso.’ 


D 
ialuna durante conferencia di prensa di gobierno, 
Minister di Husticia y Asuntonan Social Rocco Tjon a 
anuncia cu diabierna ultimo durante Conseho di Minister 
a aproba 600 mil florin pa un proyecto pa atende cu e 
adictonan ambulante. Esaki sigur ta un logro grandi na 
unda e problematica aki lo wordo atendi debidamente. 


Prome Minister Evelyn Wever-Croes a expresa su 
satisfaccion pa cu e logro aki mirando cu e problema aki 
lo haya su debido atencion na un manera duradero. Cu e 
fondo adkeri lo bay emplea 5 persona capacita cu lo bay 
dedica solamente na e proyecto aki. E 5 profesionalnan 
lo bay tin e responsabilidad di acerca e adictonan 
ambulante y percura pa cada un wordo ubica den un di e 
centronan eliminando e problematica di tin e adictonan 
riba caya. 


LO RENOBA 4 CAMBER NA CENTRO COLORADO 


Cambionan infrastructural necesario tambe lo wordo 
haci pa asina ubica e clientenan aki y dunanan e debido 
atencion. Manera Minister Tjon a indica, na comienso 
lo haci uzo di e centro na Meiveld pero segun e plan a 
aloca Awg 100 mil pa renoba 4 camber na Centro Colorado. 
Unabes e cambernan aki ta cla, lo tin un total di 16 pa 
24 cama na unda e adictonan aki por haya ayudo y cuido 
profesional. 


Prome Minister Evelyn Wever – Croes: 
Prome Minister Evelyn Wever – Croes: 
Eliminando e problematica di adicto ambulante ta 
Eliminando e problematica di adicto ambulante ta 


un contribucion grandi na Aruba su desaroyo 
un contribucion grandi na Aruba su desaroyo 


Tambe lo tene na cuenta tur otro necesidad di e adictonan 
unabes cu kita nan for di riba caya. Pa cu esaki lo tin tur 
material disponibel pa asina por atende y provee pa e 
adictonan aki efectivamente. 


Prome Minister ta gradici Minister Rocco Tjon y su ekipo 
completo pa nan dedicacion y trabou pa cu e logro aki. 
Eliminando e problematica di adicto ambulante specialmente 
den centro di cuidad, ta un contribucion enorme na Aruba 
su desaroyo economico mirando e sentimento di siguridad 
cu esaki lo crea den cada cuidadano y bishitante di pais 
Aruba, Prome Minister Wever - Croes a termina bisando. 


Prome Minister Evelyn Wever - Croes: 
Exito na tur maestro y alumno durante aña escolar nobo 2022 - 2023’ 

A 
ña escolar 2022-2023 ta den cuminsa. Despues di un 
vacacion bon mereci e maestronan ta cla pa ricibi e aña 
escolar nobo. Apesar cu un gran mayoria di e maestronan 
ta skeptico toch tin un grupo cu kier keda positivo y ta carga 
e speransa cu e aña escolar aki lo ta uno exitoso y di menos 
reto cu esun cu a caba di termina. 
For di siman pasa varios maestro riba nan mesun forsa 
financiero a sa di verf nan lokaal, decor’e y cumpra tur e 
material di scol cu nan tin mester. Apesar cu e maestronan 
a conoce un caida substancial den nan entrada pa mas di 
dos aña, nan ta di opinion cu e alumnonan merece lo miho 
y cu nan no mester ser perhudica den nan siñamento. Loke 
si a bira notabel ta cu e grupo chikito di maestro cu semper 
tabata di opinion cu ta gobierno/directiva di scol mester 
percura pa loke ta mantencion y material a conoce un 
crecemento. 
Gran mayoria di e maestronan y sindicato SIMAR no 
ta contento cu e falta di desaroyo, seriedad y vision 
den enseñansa. Apesar cu Covid-19 no ta den e fase di 
calamidad mas, toch maestronan mester a sigui entrega e 
12,6% cu a keda implementa na momento di calamidad. 
Debi na presionnan continuo di parti di sindicatonan no a 
keda gobierno nada otro di paga e 5% na fin di juli ultimo. 


E efectonan indirecto di Ucraina a pone cu e porcentahe di 
inflacion a yega na su ‘piek’ cu a haci cu e forza di compra 
a disminui grandemente. Maestronan no kier tende mas 
di retencion di 7.6% riba nan entrada. Hopi maestro a 
perde tur perspectiva pa loke ta continuidad, siguridad 
y baloracion pa nan trabou cu a pone cu un cantidad 
representativo a tuma un decision radical. 


E maestronan ta sinti cu e Minister di Enseñansa y Deporte, 
sr. Jan Hendrik (Endy) Croes ta enfoca unicamente riba 
deporte mientras cu e cartera di enseñansa ta mane un yiu 
sin mama. Ta importante pa menciona algun di e sin fin di 
problema den enseñansa: 
1. 
E scarsedad di maestronan den sistema primario y 
secundario (den algun materia); 
2. 
E aspectonan huridico di e instructornan di 
landamento (e.o: acumulacion di nan pensioen); 
3. 
E resultado devastador di e rapport di investigacion 
di DPS; 


Aquannette Gunn (MAS): 
Aña escolar 2022-2023: Skepticismo of positivismo 


4. 
E vision concreto (inversion den experto y capital) 
relaciona cu e maneho pa cu e reformanan necesario den 
nos enseñansa; 
5. 
E status/continuacion di OAA-beroepsonderwijs 
6. 
E maneho di idioma y su debido implementacion 
7. 
E falta di cupo pa e alumnonan cu ta rekeri di 
enseñansa special; 
8. 
E diesseis graduadonan di Papiamento cu no tin 
trabou 
9. 
E eventual conseho ricibi for di e comision institui 
door di e mandatario pa atende cu e aspectonan huridico di 
e ‘werksters’ di SKOA. 
10. 
E eliminacion gradual riba e recorte di subsidio 


Ta di sumo importancia pa e gobernantenan di Aruba realisa 
cu sin e sosten financiero di Hulanda nos enseñansa no lo 
conoce un mehoracion, na unda lo tin un miho acoplacion 
entre e diferente nivel di enseñansa y e mercado labor. 
Apesar di e sin fin di problemanan den enseñansa, e 
maestronan ta sinti cu nan profesion ta fundamental pa e 
bienestar di e alumnonan. 


Fraccion di MAS kier haci uzo di e oportunidad pa gradici 
tur e maestronan cu tur dia, irespecto e situacion cu nan 
por ta pasando aden ta percura di eherce nan profesion cu 
dedicacion y amor. Na mesun momento nos kier subraya cu 
boso profesion ta representa un balor excepcional pa cu e 
formacion di e alumnonan. Pa finalisa MAS kier desea tur 
maestro hopi pasenshi, perseverancia y sabiduria pa cu e 
aña escolar nobo. 

A 
yera dia 16 di augustus a inicia celebracion 
den e famia di CMB su 60 aniversario. 


Hunto cu un serenata musical di Jeon & Friends 
e team di celebracion a bishita tur sucursal y 
oficinanan pa asina gradici cada un colega pa 
tur nan esfuerso. 


CMB celebrando su 60 aniversario 
CMB celebrando su 60 aniversario 


Un danki inmenso ta bai na henter e comunidad 
di Aruba pa nan sosten na e banco durante tur 
e decadanan cu a pasa. 


CMB lo tin un cantidad di evento planea pa ful 
e aña cu ta bin. 

A 
ña pasa December e comision di examen di Aruba 
Taekwondo Bond “ARTBO” cu ta consisti di Master Melvin 
Rasmijn, Master Eric Barry, Master Joshmar Wever, Master 
Miguel Genser y Humberto” Nuno” Tromp a duna examen pa 
Dan, 1ste Dan, 2de Dan y 5de Dan. 14 hende a pasa examen. 
Algun mester a haci her examen y nan a logra pasa nan Dan. 


Master Melvin Rasmijn a duna di conoce cu Taekwondo no 
ta solamente pa hoben, sino pa adulto tambe. Taekwondo 
tin diferente faceta cu un adulto por atende na dje. Apart di 
Sparring “Bringa” manera Poomsae, Self Defence, Diciplina y 
Condicion. Melvin Rasmijn a gradici Sr. Jason Ridderstap pa e 
esfuerso cu el a haci di join Taekwondo. Jason Ridderstap ta 
hasta coach e muchanan ora di competencia. 


Presidente di ARTBO Sr. Moises Fernandez den presencia 
di Sra. Monica Fajardo di COA hunto cu Master Eric Barry y 
Master Melvin Rasmijn a entrega 14 certificado di Taekwondo 
hunto cu nan carnet. 


SPORT 
Aruba Taekwondo Bond a 
entrega certificado di Dan. 

P 
olisnan di Nieuw Zeeland a inicia un investigacion di un caso hopi 
straño caminda un pareha cu den fin di siman a cumpra un maleta 
na un subasta, a bin descubri restonan humano den e maletanan aki. 


Tur cos ta indica cu aki por ta trata di restonan humano y e famia cu 
a cumpra e pakete di maleta aki, no a sospecha ningun momento cu 
lo tin algo malo cu esakinan. 


E doñonan nobo di e maletanan mesora a yama polis ora cu nan a 
habri loke nan a cumpra y a declara cu e maletanan cu tabata warda 
den un caha di carton y lora den saco di plastic, lo tabata saca holo 
stinki cu hasta bisiñanan a reclama. 


Un vocero di polis a mustra cu na e momentonan aki ta trata di 
confirma cu realmente ta trata di restonan humano pa despues bay 
over na trata di identifica e restonan aki, despues informa famianan 
pa asina sigui cu e investigacionnan concerni. 


P 
anico grandi a reina den sucursal di IKEA na Shanghai 
na China, despues cu autoridadnan di salud, a ordena 
pa cera e luga y no permiti ningun hende cu tabata den 
e centro, Sali pafo. 


Tur esaki pa motibo cu autoridadnan di salud di e 
ciudad, a bin haya informacion di un ciudadano cu 
tabatin contacto c’un mucha cu tabatin covid-19 pero e 
no a wordo haya na su cas. 


Ora cu famianan di e persona aki a informa oficialnan 
Chines cu e persona aki lo ta den e centro comercial di 
IKEA, loke a pone cu mesora a ordena e manehadonan 
di e centro, pa cera tur salida di e centro y no permiti 
ningun hende bandona e luga. 


No ta prome bes cu algo asina ta pasa na China, ya cu 
e ta parti di e medidanan cu autoridadnan di salud di e 
pais ta tuma pa evita cu e contagio lo plama sin control 
den e pais. 


Un grupo a logra di pusha un porta y bandona e centro 
comercial pero centenares di otro clientenan a keda den 
e centro caminda nan lo ser someti na testnan di covid 
19 pa mira si nan lo por wordo permiti pa bandona e 
centro. 


Medidanan contra covid 19 ta masha estricto na ciudad 
di Shanghai, un ciudad di 25 miyon hende kendenan 
algun luna atras a wordo prohibi di bandona nan cas 
pa dos luna largo den un intento pa reduci e casonan di 
covid den e ciudad. 


Centenares di cliente a wordo cera den 
IKEA Shanghai pa caso di covid 


Mas lat a drenta noticia cu tur hende cu a keda den e centro 
comercial di IKEA, ta obliga di keda dos dia den cuarentena 
den e centro y despues bay den isolacion obligatorio di cinco 
dia na nan cas cu vigilancia di personal di salud. 


Esaki ta forma parti di e strategia di China conoci como “Zero- 
Covid Strategy” caminda entre otro por obliga ciudadanonan 
keda den cualkier edificio publico, si a keda confirma cu lo tin 
hende cu covid den e luganan aki. 


Entre awe cu mañan ta spera cu lo permiti algun hende 
bandona e centro pero nan lo tin cu ser someti na varios test 
di covid 19. 


Maleta cumpra na subasta cu resto humano aden 

D 
anki na CEDE Aruba nos por sigui cu proyecto di Trey- 
merdia (Afterschool program) pa hoben y mucha di 
scolnan secundario y primario (voortgezet y basisschool) 


Docentenan cu nan asistentenan ta guia e studiantenan for di 
ora cu nan yega na nos Centro (situa na Piedra Plat 50) for di 
1:30 te cu 5:30 pm. For di dialuna te cu diahuebs. Nos tin tres 
tipo di pakete, cu of sin lunch na un prijs di famia. 


Nos localnan y facilidadnan ta amplio cu airco, uzo di Internet 
pa estudio, copy machine, uzo di materialnan disponible 
y tambe nos tin un speeltuin pa e muchanan y un cancha 


P 
rome Minister Evelyn Wever- 
Croes hunto cu director di DOW 
sr. Marlon Croes a bishita e rotonde 
nobo di Adriaan Lacle Boulevard y 
Wilhelminastraat pa asina admira 
e trabou grandi haci pa DOW cu 
tabata encarga completamente cu e 
construccion di e rotonde aki. 


E ekipo di DOW a traha den dia y 
anochi pa asina caba cu e rotonde aki 
den un tempo relativamente cortico. 
Asina ofrece comunidad di Aruba 
un trabou di bon calidad, treciendo 
un fluho mas rapido den centro di 
ciudad. 


Prome 
Minister 
ta 
gradici 
e 
trahadonan di DOW y tur cu a 
contribui pa por entrega e trabou aki 
den e tempo stipula. 


Director di DOW, sr. Marlon Croes na 
su turno tambe a splica cu e ekipo 


COMUNIDAD 


Fundacion CFPP ta continua cu su 
proyecto pa Huiswerkbegeleiding 


deportivo pa recreacion. 


Aparte di Huiswerkbegeleiding nos tin tambe “Cas di 
Musica” cu ta brinda oportunidad di haña les den diferente 
instrumentnan bou gia di docentenan profesional. 


Fundacion Centro Famia Piedra Plat ta traha riba un 
base social cu ta asisti hobennan den nan formacion y 
desaroyo escolar. 


Pa inscripcion por tuma contacto via Whatsapp Cell: 
6995545 of E-mail: centrofamiapp@gmail.com por subi 
nos website: www.centrofamiapiedraplat.com 


Rotonde di ELMAR a keda cla den diez dia 


di DOW y e contratistanan a traha 10 dia largo pa renoba y converti e 
crusada aki den un “overrijdbare” rotonde. 


Segun sr. Croes e trabounan a trece retonan grandi pa e ekipo di DOW 
mirando cu tuberianan bou tera mester a wordo cambia. A pesar di tur 
dificultad, a traha duro pa asina dia 16 di augustus por oficialmente habri 
e rotonde aki pa crea un miho fluho specialmente awor cu scol ta habri 
bek. 

U 
n grupo di 20 hoben a participa den e Carlos Bislip Drum 
Set & Percussion Camp 2022. E programa tabatin un 
duracion di cuater siman, asistiendo di dialuna pa diabierna 
pa un total di 20 dia entre 11 di juli y 5 di augustus na Scol 
di Musica Rufo Wever. Como clausura a presenta un recital 
den Cas di Cultura dia 6 di augustus ultimo cu a cay masha 
na agrado di e publico consistiendo di mayor y conocinan 
impresiona di loke e muchanan a siña. 


Pa Carlos Bislip ta un satisfaccion enorme di mira e 
resultadonan aki, mescos cu ora e participantenan ta sigui 
desaroya y resalta den e mundo musical of tuma e decision 
pa studia musica den exterior, como por ehempel: Lidrick 
Solognier, Stephen Diaz y Denzil Tromp. Adicionalmente, e 
participantenan ta forma un nucleo di percusionista cu ta 
busca pa asisti agrupacion y festival local. 


Na aña 2009 a organisa e prome camp cu e obhetivonan di 
familiarisa un y tur mas e mundo di percusion cu ta inclui 
Drum Set, Conga y Timbal y pa demostra cu a traves di 
instruccion intensivo ta siña masha hopi mes. Den practica 
a ripara cu tambe a aporta na e desaroyo di e hobennan 
cu habilidadnan di soluciona problema, colabora cu otro y 
hasta duna instruccion. Esey ta motibo pa cual, den e camp 
di 2022 a conta entre e asistentenan cu cinco ex participante. 


E Drum Set & Percussion Camp 2022 tabata posibel danki 
na e contribucion esencial di Prins Bernhard Cultuurfonds 
Caribisch Gebied, UNOCA, CEDE Aruba, Departamento di 
Cultura Aruba, Scol di Musica Rufo Wever, VNO, Setar, 520 
Home Sweet Home, Citgo Savaneta, A Esmeralda Aruba y 
Vibration PR. Tin un palabra sincero di danki tambe pa tur 
cu a colabora di un manera of otro y na e mayornan pa e 
confiansa duna na e camp. Ta spera cu proximo aña lo por 
bolbe brinda e oportunidad aki. Pa mas informacion y potret 
di e camp, bishita e pagina di Facebook di Carlos Bislip Drum 
Set And Percussion Camp. 


Clausura exitoso di Drum Set & 
Percussion Camp 2022 di Carlos Bislip 


Diaranson 17 di August 2022 


22 


COMUNIDAD 


N 
a final di su discurso na Plaza Nicky Habibe Jr. durante 
e evento Homenahe na Etty, Minister Maduro a yama 
famia Toppenberg padilanti pa acepta un muestra di aprecio, 
un reconocimiento di Gobierno di Aruba pa medio di Minister 
di Cultura pa Etty Toppenberg. 


E reconocimento ta bisa lo siguiente: “Danki pa deleita, 
mantene y promove nos musica pa mas di 65 aña y asina yuda 


Minister di Cultura Xiomara Maduro a entrega 
Minister di Cultura Xiomara Maduro a entrega 
reconocimento na famia pa Etty Toppenberg 
reconocimento na famia pa Etty Toppenberg 


tene nos herencia cultural bibo”. 


Na mes momento e mandatario a entrega un 
boeket di flor pa wordo entrega na sra. Corma 
Toppenberg, casa di Etty. E publico presente 
a keda masha contento y den fin di siman tur 
caminda por a scucha e reaccion den comunidad 
cu e reconocimiento ta uno bon mereci. 

Etty stima su bario Companashi, e bario cu a mire nace, 
crece y desaroya su mes como un di e talentonan musical 
grandi di nos Pais. Etty ta masha orguyoso di su bario, 
Companashi4ever y cu orguyo Etty ta skirbi riba su pagina 
di facebook cu Companashi e bario mas chikito di Aruba 
cu a ricibi mas medaya di merito di Cas Real. Como artista 
di nos Pais Aruba, Etty a gana cariño y aprecio di nos tur. 
Su trayectoria den mundo di musica ta impresionante. Etty 
ta bay den historia como prome cantante Arubiano cu a 
presenta nos Himno Nacional, Aruba Dushi Tera’ den e 
ceremonia inaugural di nos Status Aparte, na momento cu 
Aruba a bira Pais, net despues di 12’or di marduga dia 1 di 
januari 1986. 


Etty hunto cu su amigonan Eric Escalona y Max Hassel a 
forma e popular ‘Trio Huasteca’ y hunto cu e Trio aki, Etty 
a pone su bos y Aruba su nomber resona dos biaha den e 
prestigioso Festival OTI de la Cancion, un logro cu te awe 
Pais Aruba ta hopi orguyoso di dje. 


Etty y Trio Huasteca tabata un di e pioneronan den turismo, 
cu a traha hopi duro pa promove Aruba den exterior. Tambe 
Trio Huasteca tabata ricibi hopi invitacion tanto local como 
internacional pa deleita publico cu nan cancionnan y 
musica. Asina Etty a representa nos Pais Aruba varios biaha 
den exterior, cantando y entreteniendo y na mes momento 
promove nos dushi Pais. 


Minister di Cultura Xiomara Maduro – Homenahe na Etty Toppenberg: 
Minister di Cultura Xiomara Maduro – Homenahe na Etty Toppenberg: 
Etty stima Pais Aruba y 
Etty stima Pais Aruba y 
su bario 
su bario di Companashi 
di Companashi 

COMUNIDAD 


N 
a final di luna di maart Aruba Bank a lansa su 
campaña di hipoteca “Cumpra, Construi of 
Refinancia bo cas”, cu tawata valido pa tur cu a participa 
entre april y juli. Sra. Sabina y su esposo Randolph 
Arends a logra remodela nan cas cu Aruba Bank y a 
gana 25 mil florin!. 


E pareha a ricibi tur conseho di hipoteca for di nos 
expertonan y a logra realisa nan soño, Sra. Louisette 
Vlinder a yuda nan sera e mihor deal pa asina nan por 
yega na nan cas. 


Pareha a remodela nan cas cu Aruba Bank y a gana 25 mil florin! 
Pareha a remodela nan cas cu Aruba Bank y a gana 25 mil florin! 
Lo tin otro oportunidad pa gana 25 mil 
Lo tin otro oportunidad pa gana 25 mil 


florin cu Aruba Bank te cu december 
florin cu Aruba Bank te cu december 


Den un tempo record nan a keda cla y nan por mira 
un avance hopi grandi den e parti di remodelacion 
di nan cas. Nan ta sumamente contento cu nan 
premio di 25 mil fllorin cu lo yuda nan realisa un 
deseo adicional cu nan tawata tin pa e cas. 


Aruba Bank ta extende su palabranan di pabien 
na e pareha pa e confianza. Alabes ta anuncia cu 
debi na e demanda lo saca un ganador mas di 25 
mil florin pa e clientenan cu cumpra, construi of 
refinancia nan cas entre augustus y december 2022 
cu Aruba Bank. 

D 
ia 22 augustus lo tin un tayer gratis cu lo tuma 
lugar den Cas di Cultura tocante Creative Europe, 
e ta un programa di EU (Union Europeo) cu interes 
riba e sector cultural, creativo y audiovisual. E ta 
un bishita di trabou na Aruba, bou iniciativa di Jelle 
Burggraaff (Hoofd Mobiliteit &amp; Advies/Creative 
Europe Desk NL) y Albert Meijer (Adviseur Creative 
Europe Desk NL) y lo tuma lugar dianan 22 te cu 
24 augustus benidero. Durante e tayer lo ta duna 
informacion con DutchCulture lo por duna sosten 
na artesanonan, artistanan y instancianan cultural, 
riba e forma con lo por haci un colaboracion cultural 
internacional. 


Creative Europe (2021-2027) ta un programa cu ta 
duna asistencia pa 7 aña caba y ta pertenece na 
comicion europeo, cu tin nan vision dirigi riba e 
sector cultural y audiovisual. E programa ta consisti 
den dos parti : Cultura y media, cual bandi dje tin 
oportunidad pa haci areglo cu tin disponible pa 
promove projectonan. 


Creative Europe Desk NL ta e organo cu ta duna 
conseho y informacion na Creative Europe pa 
Reino Hulandes. Creative Europe Desk NL ta duna 
conseho entre otro den sectornan cultural, creativo 
y audiovisual unda ta duna oportunidadnan y 
conseho con tur e sectornan por traha hunto y crea 
un colaboracion europeo ora di haci peticionnan por 
escrito. 


Creative Europe Desk NL ta forma parti di 
DutchCulture, cu tin e conocemento internacional y 
ta un organisacion cu tin e network (red) cultural den 
reino hulandes. E organisacion ta sostene sectornan 
cultural y creativo, instancianan gubernamental 
pa yuda nan realisa nan ambicionan riba tereno 
internacional. 


Esaki ta wordo realisa por medio di comparti 
informacion, duna conseho y training. Banda di esaki 
DutchCulture ta uni y sostene profesionalnan riba 


tereno cultural y creativo hunto cu organisacionnan 
cultural, gobierno y crea un network pa un 
colaboracion internacional. 


Tayer 


Fecha : 22 augustus 2022 


Localidad : Cas di Cultura, Vondellaan 2, Oranjestad 


Orario : 10.00-12.00 


Organisacion: DutchCulture | Creative Europe Desk 
NL den cooperacion cu CEDE 


Aruba 


Idioma di presentacion : Ingles 


Tur artista, instancianan cultural cu tin e interes den 
un colaboracion cultural Internacional ta bon bini den 
e tayer aki. Tin sigur preguntanan cu ta wordo haci 
manera: Kico e programa Creative Europe ta encera y 
ken tur por participa? 


Cua programa di financiamento europeo ta esnan cu 
ta yuda? Kico ta DutchCulture y con e organanisacion 
aki por yuda mi pa mi engrandece mi network (red) 
Internacional ? Na final lo tin un momento pa crea bo 
mesun netwerk. 


Pa mas informacion por tuma contacto cu Jelle 
Burggraaff (j.burggraaff@dutchculture.nl) y Albert 
Meijer (a.meijer@creativeeuropedesk.nl). E bishita 
di trabou na Aruba lo tuma lugar di 22 augustus te cu 
24 augustus. Fuera di Aruba, Jelle Burggraaf y Albert 
Meijer lo bishita Bonaire y Corsou. 


Lo forma un centro pa cooperacion internacional 
unda instancianan lo intercambia ideanan riba e 
posibilidadnan pa traha hunto cu financiamento di 
EU. 


COMUNIDAD 


DutchCulture | Creative Europe 
DutchCulture | Creative Europe 
Desk NL cu tayer gratis pa Aruba 
Desk NL cu tayer gratis pa Aruba 

WILLEMSTAD - Siman pasa corte 
den prome instancia a rechasa demanda 
di e compania local MCC GROUP 
N.V., pa pone beslag riba fondonan di 
REFINERIA ISLA CURAÇAO B.V., 
REFINERIA DI CORSOU N.V., y 
CURAÇAO REFINARY UTILITIES 
B.V. Representatenan di MCC GROUP 
N.V. na Corsou te directo statutario 
Claus Rolf Ritzenhofem di nacionalidad 
aleman y e venezolano Otman Ramon 
Reyes Loaiza. 


Nan abogadonan den e caso a mr. 
S.U. Hortencia y K.A. Doekhi. Den 
e demanda aki e caso tin di haber cu 
difamacion y naturalmente reclamacion 
di un lote di petroli a rason di 60 miyon 
dollar. E pre-historia cu a conduci na 
e culminacion aki ta cu e 31 december 
gobierno di Corsou tabatin acuerdo di 
consecion alkiler di e refineria. Isla a 
sera y Refineria Isla a bira doño di tur 
petroli riba tereno di e refineria. CRU 
a haña maneho di e refineria na januari 
2000 na nomber di Refineria di Corsou. 


Isla lo a manda un carta pa MCC 
confirmando cu Refineria Isla Curacao 
B.V. (“Isla”) a bende MCC Group N.V. 
300,000 bari di 380 fuel oil cu tin na 
refineria. Of sea cu MCC ta doño di e 
fuel oil y e siguiente paso tabata ¡ cu 
MCC a pone beslag riba Isla y RDK 
y riba tur nan productonan mobil, tur 
producto petrolero y petroli cu tin den 
e tankinan na Emmastad y Bullenbaai 
cu deurwaarder a registra. Isla a splica 
cu no tin acuerdo caminda nan a bende 
petroli cu MCC. Isla no por bende 


A base di carta fantasma: 
Compania local kier a cobra Refineria Isla US$ 60 miyon! 


petroli MCC pasobra ta PDVSA ta agente exclusivo di benta di Isla. 
Benta di petroli mester a pasa via PDVSA y esei no a sosode. Aparte 
cu tin duda cu e hende cu a firma pa e benta ta existi pasobra no 
tin autorisacion por escrito di e hunta di comisario pa un transaccion 
grandi asina. Seguidamente MCC a pidi Isla concepto di e carta cu 
logo di Isla y firma pa confirma cu esun cu a firma ta director di Isla y 
mag firma na nomber di Isla. 


Isla no a firma e carta y pues no tabatin acuerdo pa compra y benta 
di petroli. Riba esei MCC a argumenta cu nan a firma e acuerdo dia 
15 di april di 2019 na Caracas y cu entrega di e petroli tabata contra 
prestacion pa tur trabou cu MCC a hasi pa Isla. Awor MCC kier cobra 
USD 30.891.094,-. 


Deurwaarder a pone beslag pa sigur mei miyon bari di petroli cu bal 
60 miyon dollar pero na luga di paga Isla a bende e petroli na findishi. 
Hues a repasa e caso di nobo y a constata cu e famoso carta di 15 di 
apil 2019 y ningun otro fecha. E carta no ta duna MCC derecho pa 
cobra Isla nada. Pa hues e pisca no tin weso y ela rechasa e demanda 
cu MCC a hasi contra Isla basa riba un carta fantasma. 

WILLEMSTAD – E mayor Arelis Miguel-Vinck a 
duna testimonio ayera na television, di e situacion cu 
su yiu menor di edad a confronta na Hulanda, ora cu 
ela yega na su kamber cu SSC a reserva pe na Zeist. 
E studiante a biaha cu e becadonan dia 24 di juli 
ultimo. Pero debi na e situacion sushi, cu schimmel 
y tera cu tabatin na e kamber, ta dia 2 di augustus 
ultimo, e studiante por a drenta den su kamber. 


E mama mes a biaha pa Hulanda, e sigiente dia cu 
su yiu a bai Hulanda, pa yuda cu drechamento di e 
kamber. Durante di su estadia na Hulanda, senora 
Miguel-Vinck mes por a tuma nota personalmente 
di e situacion. E kamber tabata den un situacion 
hopi malo. Asina por conclui for di e declaracion di 
e mayor. Segun Arelis Miguel-Vinck, na Corsou su 
yiu a ricibi informacion y guia sublime serca SSC. 
Pero na momento cu e yiu a yega Hulanda, dia 24 
di juli mainta y cu ela bai na su kamber, e loke cu 
ela confronta no tabata nada agradabel. Un siman 
prome cu e becadonan a biaha nan a hana un video 
cu ta ilustra e kamber. 


Pero e loke cu e becado a topa hopi malo y cu por 
afecta su salud, e mama a bisa. E mayor a sigi 
indica cu ela tuma contacto cu e mentor di su yiu cu 
a presenta tambe y a bisa cu ela controla e kamber 
prome cu e studiante a yega Hulanda. Esaki tabata 
un splica cu e mayor no por a acepta, pasobra tabata 
bisto cu e kamber ta hopi sushi. 


Despues cu esnan responsabel a limpia e kamber, 
señora Miguel-Vinck cu su casa a hasi e limpiesa 
final, pa despues por a cuminsa muebla kamber di 
nan yiu. Loke cu ta un pregunta grandi pa famia 
Miguel-Vinck ta, con e studiante mester laga e 
kamber atras ora cu e sali, pasobra SSC ta indica cu 
ora cu sali for di e kamber, mester lage limpi. Pero 
den e caso aki, e manera cu nan a haña e kamber, e 
anterior habitante aparentemente no a lage limpi. For 
di declaracion di señora Miguel-Vinck por conclui 


Reclamo riba kamber sushi cu SSC a entrega studiante: 


‘’Tur mayor cu por hiba nan yiu Hulanda mester hasie’’ 


cu no ta solamente su yiu a confronta problema, pero 
tambe dos otro studiante. Tin aparato den e edificio cu e 
studiantenan ta comparti cu no ta funciona. 


Mas problema 


Otro problema cu algun di e hobennan ta confronta, ta 
cu ainda nan no ta dispone di nan BSN, cu ta necesario 
pa nan por inscribi den e gemeente di Zeist, pa nan 
por caba di regla nan otro asuntonan. Entre otro nan 
mester habri un cuenta di banco. E proceso aki ta 
tarda, debi na e manera cu Kranshi na Corsou, a registra 
na unda e studiantenan ta bai biba. Tin indicacion 
cu Zeist no ta conoci pa e funcionario di Kranshi of 
Kranshi mes, cu a registra e studiantenan na gemeente 
Utrecht. Mientrastanto señora Miguel-Vinck ta den 
contacto cu director interino di SSC, Sidney Justiana 
y funcionarionan Naar y Fransisca di SSC,pa atende e 
asuntonan pendiente. 


Cu enfasis señora Miguel-Vinck ta conseha tur mayor 
cu tin e posisibilidad pa ora cu nan yiu ta bai studia,nan 
tambe biaha pa Hulanda, pa tuma nota personalmente 
di e sircumstancia di bibienda y otro asuntonan cu e 
studiante mester regla pa por cuminsa cu su bida di 
studiante. 

FORTALEZA PA FAMIA. 


Scirbi pa Pastor Marcel Balootje. 


TENE CUENTA TIN TRES TIPO DI MORTO. 


Tur hende ta yega e dia cu nan tin di muri, sea gordo, flaco, rico , pober, homber , muher, politico, 
gobernante, solda,general, rey, bon hende, mal hende, morto ta pa tur hende. Pesey mescos cu door di un 
hende, pica a drenta den mundo, y morto door di pica,y asina morto a pasa pa tur hende, pasobra tur a 
peca.( Romanonan 5:12). 


Morto Fisico: Ta nifica ora nos curpa no ta funciona mas, ora nos alma y spirito bandona nos curpa. Esey ta 
e morto cu nos tur conoce, pa cual nos ta sera seguro di bida, y asina ora yega e momento cu nos fayece tur 
cos ta bon regla. Pero tin un tipo di morto cu hopi no ta tene cuenta cune esey ta e Morto: Spiritual. Morto 
Spiritual ta nifica: Un bida aleha y separa di Dios, den pica y no kier arepenti. Hopi hende no kier comprende 
cu awor cu bo ta na bida, bo mester tin bon relacion, cu Dios, pasina ora bo muri bo ta drenta cielo. Nos 
tur ta nace separa di Dios, pasobra nos tur a nace for di relacion di homber y muher, y ta pesey nos tin e 
naturalesa di pica,cual ta bini for di Adam. 


E unico cu no tin e naturalesa di pica ta Cristo Hesus pasobra E a wordo concebi door di Spirito Santo ( Lucas 
1:26-35). Dios den su inmenso amor pa mundu a duna su yiu unigenito ( Juan 3:16-19) pa ken cu kere den 
dj’E no bay perdi ma ricibi bida eterna. Palabra di Dios ta bisa cu si bo kere den bo curazon y confesa cu 
bo boca cu Cristo Hesus ta Señor lo bo ta salba. Tin hopi prueba biblico di morto spiritual por ehempel: 2 
Timoteo 3 vers 1-9 , Galationan 5 vers 19 -21 y 1 Corintionan 6:9 -10. Pero Dios ta ofrece salida for di tur e 
picanan menciona e salida nos ta hañe den 1 Juan 1:9 y Salmo 103: 3+4). Nos tur tin e mesun oportunidad, 
pa drecha nos bida spiritual cu Dios. 


Dios ta bisa cla den Efesionan 6:4 con mayornan mester lanta nan yiunan, pasobra un mucha cu ta den 
rebeldia contra su mayornan , y no ta honra su mama y tata,ta spiritualmente morto y nos tur ta mira 
diariamente con diabel ta probecha di esey. Cualkier persona cu ta cana bende droga, horta,atracador,etc ta 
spirtualmente morto y mester arepenti y bini na Cristo Hesus. Un persona den adulterio/ fornicacion, of otro 
tipo di inmoralidad sexual ta spirtualmente morto, y mester di arepenti, y bini na Cristo Hesus. Un abusador 
di mucha ta spiritualmente morto, y mester arepenti , pasobra tipo di hechonan asina ta completamente 
instiga door di satanas.Mester busca Señor. Cualkier persona cu biba henter su bida riba e mundo aki, 
caminda tur dia bo ta tende, scucha, lesa y mira e palabra di Dios y keto bay ta keda cu un curason duro, 
critico, rechasando asina Dios y su palabra, of haci bofon mesclando idolatria, ciencia y inmoralidad pa 
asina evita di tur forma di somete y tin temor di Dios, lo conoce lo siguiente: 


E di Dos morto:, Esey ta e lago di candela pa esnan cu nan nomber no ta scirbi den e buki di bida esnan cu 
a rechasa e amor di Dios .Revelacion of e buki di Apocalipsis capitulo 20:11-15 ta splica bon cla di esey. Dios 
tene misericordia. 


Sinceramente , Pastor Marcel Balootje. 


PA LESA FULL OBITUARIOS, WAK WWW.AWEMAINTA.COM/OBITUARIOS 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” Salmo 33 
Cu dolor na nos curason, nos ta participa 
fayecimento di nos ser stima: 


Maria del Pilar Carrasquilla Caceres 
Cariñosamente yama “Pili” 
*26-03-1978 - †10-08-2022 


Acto di entiero lo wordo anuncia despuesMisse 


“Bou di alanan di Dios mi ta sigur” 


Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: “Mi refugio, mi forti, mi Dios, den kende 
mi ta pone mi konfians 


Cu dolor na nos curason, nos ta participa 
fayecimento di nos ser stima: 


Casimiro Kelly 
Cariñosamente yama 
“Chin” 
*04-03-1951 - †12-08-2022 


Acto di entiero lo wordo 
anuncia despues 


“Señor ta mi wardador, mi’n tin falta di 
nada Den cunucu di yerba berde e ta 
ponemi sosega. E ta hibami na awa trankil, 


Pa mi bolbe haña forsa”. Salmo: 23 


Nos ta anuncia fayecimento di: 


Rita Otilia Laclé 
*01-10-1939 - †11-08-2022 


Acto di entiero lo wordo anuncia despues. 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor ta 
hasi” Salmo 33 


Cu dolor na nos curason, nos ta participa 
fayecimento di nos ser stima: 


Helenita Hassell-Kuipers 
*21-09-1922 - †15-08-2022 


Acto di entiero lo wordo anuncia despues 


“Señor ta mi wardador, mi’n tin falta 


di nada Den cunucu di yerba berde e 
ta ponemi sosega. E ta hibami na awa 
trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Dionisia Josephina 
Helder 


*12-12-1939 - †15- 
08-2022 


Acto di entiero 
lo wordo anuncia 
despues. 


“May your seas be smooth 
your course true 
over the years to come” 


Gerard (Jerry) de Veer 
Viudo di Olga de Veer-Valbuena 
฀ 
*26/01/1928 - †15/08/2022 


